28/05/2012 | Administración LocalMunicipal
Oroso
Aprobación definitiva Ordenanza axudas transporte metropolitano

Terminado o prazo de exposición pública sin presentación de reclamacións dos seguintes expedientes, aprobados en sesión plenaria de data 30 de marzo do 2012, e publicado anuncio de aprobación provisional no BOP do 12 de abril de 2012. · Ordenanza reguladora de concesión de axudas para o transporte metropolitano na área de santiago de compostela Cumprindo o disposto no artigo 49 da lei 7/85 reguladora das bases do réxime local, publícase o contigo íntegro da ordenanza: 1. De conformidade co disposto no artigo 17.2 da lei 38/2003 xeral de subvencións, a presente normativa ten como obxecto a regulación do réxime de concesión das axudas ao transporte colectivo por parte do Concello de Oroso, coa intención de promover e facilitar no seu ámbito territorial a mobilidade, o desprazamento e a intercomunicación a través dos medios de transporte público.1. As axudas ás que fai referencia esta ordenanza serán de aplicación en tódolos medios de transporte público incluídos no Anexo Técnico do II Convenio de Colaboración para o Desenvolvemento Conxunto do Transporte Metropolitano de Galicia na Área de Transporte Metropolitano de Santiago, que o Concello de Oroso ten asinado coa Consellería de Medio Ambiente, Territorio e Infraestructuras da Xunta de Galicia, e serán de aplicación exclusiva naquelas viaxes que teñan como orixe ou destino o concello de Oroso.1. A estes efectos tan só será considerado válido como título de viaxe a Tarxeta Metropolitana de Galicia Social (TMG Social). 2. Os títulos de viaxe expediranse con carácter nominativo e serán de uso exclusivo do seu titular, que tan só poderá ser titular dunha única TMGS expedida por calquera dos concellos que integran a Area de Transporte Metropolitano de Santiago, quen se responsabiliza da súa custodia e correcto uso, estando obrigado a comunicar ao concello a súa perda ou deterioro coa finalidade de proceder á súa anulación e substitución.3. A partir da entrada en vigor da presente Ordenanza quedan expresamente anulados calesquera outros títulos, bonos ou tarxetas expedidos polo concello coa finalidade de subvencionar o transporte público aos particulares.1. Poderán ser beneficiarios, previa solicitude nos servizos correspondentes do concello, sempre que non se atopen nalgunha das circunstancias previstas no artigo 13.2 da lei 38/2003 xeral de subvencións: a) As persoas maiores de sesenta e cinco anos, sen actividade laboral, que acrediten estar empadroadas no concello de Oroso no momento da súa solicitude e que acrediten o seu empadroamento en calquera dos concellos da Área de Transporte Metropolitano de Santiago nos doce meses anteriores á solicitude da axuda e teñan uns ingresos persoais anuais non superiores a 1,5 veces o valor do IPREM. b) As persoas en situación de desemprego que cumpran os seguintes requisitos: 1.- Atoparse inscrito como demandante de emprego, de xeito ininterrumplido durante os doce meses anteriores á data da súa solicitude.2.- Ter realizado actividade laboral durante un tempo mínimo de doce meses nos derradeiros cinco anos.3.- Carecer de recursos propios.4.- Ter un nivel de ingresos persoais anuais igual ou inferior a 1,5 veces o valor do IPREM.5.- Participar activamente en itinerarios de inserción laboral.6.- Estar empadroado no concello de Oroso no momento de facer a solicitude e acreditar un empadroamento anterior a doce meses en calquera dos concellos da Área de Transporte Metropolitano de Santiago. c) As persoas que acrediten una discapacidade en grao igual ou superior ao 65%, acreditada a través de copia de certificación de minusvalia de EVO, que cumpran os seguintes requisitos: 1.- Ter un nivel de ingresos persoais anuais igual ou inferior a 1,5 veces o valor do IPREM.2.- Estar empadroado no concello de Oroso no momento de facer a solicitude e acreditar un empadroamento anterior a doce meses en calquera dos concellos da Área de Transporte Metropolitano de Santiago. d) Con carácter extraordinario, aquelas persoas, residentes no concello de Oroso, que a criterio dos Servizos Sociais do concello e atendendo a razóns de emerxencia social ou de precariedade persoal, puideran precisar destas axudas.2. Aos efectos desta ordenanza, entenderase como ingresos personais anuais a agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas.1. A contía das axudas fixarase tomando como referencia o prezo da viaxe sinxela correspondente a un Salto, abonado mediante Tarxeta Metropolitana de Galicia e explicitado no Anexo Técnico do Convenio citado no Artigo 2 da presente Ordenanza, na actualidade 0,78 euros, e poderá ser variado, no seu caso, de acordo coas variacións que este prezo poida experimentar durante a vixencia da presente ordenanza. 2. O Concello de Oroso subvencionará as viaxes efectuadas polas persoas maiores de 65 anos que cumpran as condicións explicitadas no artigo 4, apartado a) da presente ordenanza, nun cincuenta por cento do seu importe, ata un máximo de vinte viaxes mensuais.3. O Concello de Oroso subvencionará as viaxes efectuadas polas persoas en situación de desemprego que cumpran os requisitos estipulados no artigo 4, apartado b) da presente ordenanza nun cincuenta por cento do seu importe, ata un máximo de vinte viaxes mensuais.4. O Concello de Oroso subvencionará as viaxes efectuadas polas persoas con discapacidade que cumpran os requisitos estipulados no artigo 4, apartado c) da presente ordenanza nun cincuenta por cento do seu importe, ata un máximo de vinte viaxes mensuais.5. No que se refire ás axudas ao transporte concedidas ao colectivo ao que fai referencia o artigo 4 no seu apartado d), a súa contía virá determinada pola proposta de concesión que os Servizos Sociais do Concello estimen necesaria, tanto no que se refire ao importe da subvención como ao número de viaxes mensuais subvencionables.1. Transcorridos 12 meses dende a data de concesión, o concello poderá dar de baixa aquelas tarxetas cuxos titulares non renovaran a documentación acreditativa da permanencia das circunstancias que motivaron a súa concesión. Estes beneficios suspendidos por esta causa, serán repostos de inmediato a partir do momento en que se acredite o dereito efectivo aos mesmos.2. Con carácter extraordinario, as axudas concedidas previo informe dos Servizos Sociais do Concello terán a vixencia que estes mesmos determinen e interrumpiranse no momento en que, previo informe, así o consideren.3. En todo caso o mantemento das axudas está condicionada a: a. Existencia de crédito orzamentario adecuado e suficiente para cada anualidade, podendo o concello deixalas sen efecto cando se consumise o crédito orzamentario previsto. b. O mantemento polo beneficiario en todo momento dos requisitos recollidos no artigo 4 desta ordenanza.1. De conformidade coo disposto no artigo 22.2 c) da lei 38/2003 xeral de subvencións, as subvencións previstas nesta ordenanza outorgaranse directamente acreditados os requisitos sinalados na presente ordenanza.2. As solicitudes para acollerse aos beneficios da TMG Social deberán ser presentadas no Rexistro no concello, mediante a cumplimentación do impreso oficial que o concello habilitará para tal fin.3. O prazo de solicitude estará permanentemente aberto.4. Con carácter xeral, as solicitudes deberán ir acompañadas da seguinte documentación: a. Fotocopia do DNI do solicitante. b. No caso de non levar empadroado no concello de Oroso un tempo superior a doce meses, certificado de ter estado empadroado en calquera dos concellos da Area de Transporte Metropolitano de Santiago nos meses inmediatamente anteriores ata xustificar un mínimo de doce meses consecutivos en total. c. Número da súa Tarxeta Metropolitana de Galicia, que deberá adquirir ás súas expensas nos lugares habilitados para elo, para que por parte dos servizos municipais sexa convertida en TMG Social, una vez aceptada a súa solicitude. d. Autorización expresa ao concello mediante modelo aprobado pola Alcaldía para obter certificado da Axencia Estatal de Administración Tributaria (AEAT) do nivel de renda correspondente ao último exercicio con información tributaria dispoñible por medios telemáticos. e. Declaración xurada de non ter débedas pendentes coa facenda municipal.5. Con carácter específico, deberá ser aportada igualmente a seguinte documentación: a. As solicitudes formuladas por persoas maiores de 65 anos, ao amparo do disposto no apartado a) do artigo, 4, deberán ir acompañadas de: - Certificado da Seguridade Social indicando si a persoa solicitante é perceptora de pensión e, de ser así, facendo constar o seu importe. b. As solicitudes formuladas por persoas en situación de desemprego ao amparo do disposto no apartado b) do artigo 4, deberán ir acompañadas de: - Informe de vida laboral - Certificación de estar inscrita como demandante de emprego no INEM, indicando o período temporal e si é beneficiario ou non de prestación ou subsidio, con indicación, no seu caso, do seu importe. - Certificación da Seguridade Social indicando si é perceptora de pensión e, de ser así, facendo constar o seu importe. - Certificación de estar participando activamente en itinerarios de inserción laboral. c. As solicitudes presentados por persoas con discapacidade ás que fai referencia o apartado c do artigo 4 da presente ordenanza, deberán ir acompañadas de: - Certificado expedido pola Seguridade Social indicando si é perceptora de pensión e, de ser así, indicación do seu importe. - Fotocopia de certificación EVO de minusvalía. d. A concesión de axudas ao transporte derivadas do disposto no apartado d) do artigo 4 da presente ordenanza serán tramitadas directamente polos Servizos Sociais municipais, os cales requirirán a documentación xustificativa necesaria en cada momento para a elaboración dun informe documentado que xustifique a súa concesión ou denegación, ao amparo das circunstancias recollidas nas Bases de concesión de subvención por emerxencia social.1. Será órgano competente para o outorgamento das axudas recollidas nesta ordenanza a Alcaldía-Presidencia.2. O prazo xeral para resolve-los pedimentos dos interesados establecidos nesta ordenanza será de quince días. Así mesmo, como regra xeral, a falta de notificación da resolución adoptada dentro do prazo establecido terá carácter desestimatorio para os interesados.3. De conformidade co disposto no artigo 59.6 b) da lei 30/92 de réxime xurídico das administracións públicas e procedemento administrativo común, o medio exclusivo de notificación aos interesados será a publicación no taboleiro de anuncios do Concello de Oroso ou taboleiro de edictos electrónico na Sede electrónica do concello no momento en que estea dispoñible, podéndose utilizar medios complementarios mediante avisos na páxina web do Concello, envío correos electrónicos ou mensaxes ou avisos telefónicos.4. O abonamento das axudas canalizadas a través da TMG Social faranse efectivas no momento de efectuar a recarga da tarxeta por parte do seu titular, ou actualizando a tarxeta nos ATM bancarios autorizados, a partir do mes seguinte ao da realización dos consumos, mediante compensación do cincuenta por cento do importe de ata un máximo de vinte viaxes realizados no mes anterior, e así sucesivamente. Estas compensación serán acumulables por un período máximo de dous meses, entendendose desistidas si neste prazo non se solicitaran.1. Os beneficiarios están obrigados a comunicar de inmediato ao concello de Oroso calquera variación na súa situación persoal que puidera supoñer o incumprimento das condicións que determinaron a súa concesión.2. A tarxeta e persoal e intransferible, responsabilizándose o seu titular do seu uso correcto.3. A Tarxeta deberá ser mostrada ao conductor do autobús e presentada nas máquinas canceladoras dos mesmos.4. O titular deberá identificarse mediante DNI, pasaporte, permiso de conducir ou documento análogo sempre que sexa requirido para elo polo conductor do autobús, inspectores da compañía de transportes ou persoal do concello debidamente acreditados.5. O titular da tarxeta está obrigado a mantela en bo estado e a comunicar ao concello a súa perda ou roubo que puidera significar a utilización por persoas non autorizadas para elo. O incumprimento deste deber podería determinar a esixencia de responsabilidades conforme ao réxime sancionador desta ordenanza.1. O concello poderá realizar as comprobacións que estime oportunas respecto o mantemento das condicións que deron lugar á concesión das axudas, así coma o cumprimento das obrigas dos beneficiarios previstas nesta ordenanza e a lexislación aplicable, de conformidade co disposto no Título III da lei 38/2003.1. O réxime de infraccións e sancións será o establecido no Título IV da lei 38/2003 xeral de subvencións, coas particularidades previstas nesta ordenanza.2. Terán a consideración de moi graves e en consecuencia merecentes de sanción as seguintes infraccións: a. A utilización da tarxeta por persoa distinta do seu titular, co seu consentimento e sen que medie comunicación ao concello de roubo ou extravío. b. A falsificación ou manipulación da documentación aportada no momento da súa solicitude ou renovación. c. O comportamento manifestamente inadecuado nos medios de transporte público, tales como comportamentos violentos, groseiros, sexistas, xenófobos, racistas ou calesquera outros denunciados polo persoal dos medios de transporte ou outros pasaxeiros diante do concello, que procederá á apertura das correspondentes dilixencias informativas. d. A negativa á presentación do DNI ou identificación persoal suficiente ao conductor do autobús, servicios de inspección da empresa ou persoal acreditado do concello, cando lle fose requirida. De conformidade co disposto no artigo 20 da lei orgánica 5/1999 de protección de datos persoais, crease un ficheiro de datos de solicitantes e beneficiarios das axudas previstas nesta ordenanza coas seguintes características: Tendo en conta que a posta en funcionamento do sistema de concesión de axudas provocará a presentación dun número moi elevado de solicitudes, establecese que o prazo para a resolución do procedemento previsto no artigo 8 da presente ordenanza nos seis primeiros meses da súa entrada en vigor será de dous meses. A presente ordenanza entrará en vigor cando unha vez aprobada definitivamente polo Pleno da corporación e publicado o seu texto íntegro no Boletín Oficial da Provincia, teña transcorrido o prazo previsto no artigo 65.2 da Lei 7/85, de 2 de abril, reguladora das bases de réxime local. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso a 21 de maio de 2012 O Alcalde-Presidente Manuel Mirás Franqueira